Μαρία Βασιλάκου

Η Μαρία Βασιλάκου (γεννήθηκε στην Αθήνα στις 23 Φεβρουαρίου 1969) είναι Ελληνο-αυστριακή πολεοδόμος και πολιτικός του κόμματος των Πρασίνων στην Αυστρία και του κόμματος Κόσμος στην Ελλάδα.

Από το 2010 έως το 2019 ήταν Αντιδήμαρχος και Δημοτική σύμβουλος της Βιέννης για θέματα αστικής ανάπτυξης, μεταφορών, προστασίας του κλίματος, ενεργειακού σχεδιασμού και συμμετοχής των Γυναικών.

 Βιογραφικά Στοιχεία 
Η Μαρία Βασιλάκου γεννήθηκε ως μοναχοπαίδι χρυσοχόου και εργολάβου οικοδομής. Μετά την αποφοίτησή της από το Γυμνάσιο στην Αθήνα, εγκαταστάθηκε το 1986 στη Βιέννη, για να σπουδάσει ως Διερμηνέας γερμανικών, αγγλικών και γαλλικών, ενώ το 1990 ξεκίνησε σπουδές Γλωσσολογίας, που ολοκλήρωσε το 1994.

Έχει και Αυστριακή -από το 1996- και ελληνική υπηκοότητα. Από το 1995 είναι παντρεμένη με τον  γλωσσολόγο και ανεξάρτητο σύμβουλο επικοινωνίας Μπέρντ Ματούσεκ.

 Πολιτική Σταδιοδρομία 
Ξεκίνησε την πολιτική της σταδιοδρομία στην Αυστρία στο Πανεπιστήμιο της Βιέννης, όταν εργάστηκε στο κοινωνικό τμήμα της Ένωσης Αυστριακών Φοιτητών στο Πανεπιστήμιο της Βιέννης από το 1991 έως το 1993. Το 1995 έγινε Γενική Γραμματέας της Κεντρικής Επιτροπής της Ένωσης Αυστριακών Φοιτητών. Την ίδια χρονιά ο Πέτερ Πίλτς την προσέλαβε στο Green Club στο Δημαρχείο της Βιέννης. 

Το 1996 εκλέχθηκε στο Δημοτικό Συμβούλιο της Βιέννης με το Κόμμα των Πρασίνων και έγινε εκπρόσωπος του Κόμματος των Πρασίνων για την ένταξη. Στις εκλογές του 2001 ήρθε δεύτερη στη λίστα και από το κόμμα της ως μη εκτελεστική Δημοτική Σύμβουλος και ως μέλος της Γερουσίας της πόλης της Βιέννης. Συνέχισε επίσης να είναι η εκπρόσωπος του κόμματός της για την ένταξη, την ασφάλεια, τα ανθρώπινα δικαιώματα και την αναπηρία.

Τον Ιανουάριο του 2004, εξελέγη στο ομοσπονδιακό εκτελεστικό συμβούλιο των Πρασίνων, αφού ήταν μέλος του περιφερειακού εκτελεστικού συμβουλίου των Πρασίνων της Βιέννης από το 1997 έως το 2001. Στη Βιέννη εξελέγη ως η κορυφαία υποψήφια για τις τοπικές εκλογές του 2005, όπου οι Πράσινοι πέτυχαν το καλύτερο εκλογικό τους αποτέλεσμα από την ίδρυση του κόμματος της Βιέννης με 14,6%.

Μετά την αποχώρηση της Μαγδαληνής Πέτροβιτς (Madeleine Petrovic), εξελέγη ως Β'  Αναπληρώτρια Ομοσπονδιακή Εκπρόσωπος του Κόμματος των Πρασίνων μαζί με την Έβα Γκλαβίσνιγκ-Πίσεκ, στις 31 Μαΐου 2008.

Τον Οκτώβριο του 2009, της προσφέρθηκε ο ρόλος της Υφυπουργού Περιβάλλοντος, Ενέργειας και Κλιματικής Αλλαγής της Ελλάδας από τον τότε Έλληνα πρωθυπουργό Γιώργο Παπανδρέου, αλλά εκείνη αρνήθηκε.

Στις πολιτειακές και τοπικές εκλογές στη Βιέννη το 2010, ήταν και πάλι η πρώτη υποψήφια του κόμματός της. Σύμφωνα με το αποτέλεσμα των διαπραγματεύσεων του συνασπισμού, στις 25 Νοεμβρίου 2010, η Βασιλάκου εξελέγη από το τοπικό συμβούλιο στη νέα Γερουσία της Βιέννης με 58 στις 100 ψήφους ως μία εκ των δύο Αντιδημάρχων. Ως πρώτη πράσινη αντιδήμαρχος της Βιέννης, ανέλαβε το νεοσύστατο Τμήμα Αστικής Ανάπτυξης, Μεταφορών, Προστασίας του Κλίματος, Ενεργειακού Σχεδιασμού και Συμμετοχής των Πολιτών.

Τον Σεπτέμβριο του 2018 ανακοίνωσε ότι δεν θα είναι ξανά υποψήφια στις επόμενες εκλογές της Βιέννης.

 Παραπομπές 

Κατηγορία:Αυστριακοί ελληνικής καταγωγής
Κατηγορία:Πολιτογραφημένοι πολίτες της Αυστρίας